Šventragių ąžuolas
55°37′10″š. pl. 22°36′47″r. ilg.﻿ / ﻿55.619331°š. pl. 22.613013°r. ilg.﻿ / 55.619331; 22.613013 Šventragių ąžuolas – senas saugomas paprastasis ąžuolas, augantis Kelmės rajone, Šventragių kaime, 5 km į šiaurės vakarus nuo Kražių, laukuose tarp Šventragių miško ir kelio  2113  Varlakojai–Karklėnai–Kolainiai . Paminklinis medis kelio nuorodomis ar kita informacija nepažymėtas. Kalvotoje vietovėje iš toliau nematomas, auga už 0,4 km į rytus nuo kaimo trobų ir autobusų stotelės. Aplinkiniuose miškuose yra ir daugiau senų ąžuolų. Apie 500 m į vakarus nuo šio ąžuolo, priešingoje kelio pusėje yra alkvietė, kurioje išlikęs padavimuose minimo ąžuolo kelmas. Šventragių ąžuolas saugomas valstybės nuo 1968 m., yra botaninis gamtos paveldo objektas.